ddrg/super_eurlex huggingface dataset:
»BILAG III

PRODUKTFAMILIE

DØRE, VINDUER, LEMME, SKODDER OG PORTE OG TILHØRENDE BESLAG

(1/1)

1. Ordninger for attestering af overensstemmelse

For den eller de nedenfor anførte byggevarer og forudsatte anvendelser, anmodes CEN/Cenelec om at specificere følgende ordning(er) for attestering af overensstemmelse i de(n) relevante harmoniserede standard(er):

Byggevare(r) Forudsat(te) anvendelse(r) Niveau(er) eller klasse(r) Ordninger(er) for attestering af overensstemmelse Døre og porte (med eller uden beslag) opdeling i brandceller/-sektioner, røgsektionering og flugtveje — 1 andre anvendelser, der er særligt angivne; og/eller hvortil der stilles særlige krav, især vedrørende støj, energi, tæthed og sikkerhed ved anvendelsen (dvs. IKKE til opdeling i brandceller/-sektioner, røgsektionering IKK til flugtveje) — 3 udelukkende indendørs forbindelser — 4 Vinduer (med eller uden beslag) opdeling i brandceller/-sektioner, røgsektionering og flugtveje — 1 alle andre anvendelser — 3 Beslag til døre, porte og vinduer opdeling i brandceller/-sektioner, røgsektionering og flugtveje — 1 alle andre anvendelser — 3 Lemme og skodder (med eller uden beslag) udendørs anvendelse — 4 Ordning 1: Se direktiv 89/106/EØF, bilag III, punkt 2, nr. i), uden auditprøvning af stikprøver. Ordning 3: Se direktiv 89/106/EØF, bilag III, punkt 2, nr. ii), anden variant. Ordning 4: Se direktiv 89/106/EØF, bilag III, punkt 2, nr. ii), tredje variant.

Ordningen bør specificeres således, at den også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.«
System Tekniske parametre Frist for gennemførelsen

UMTS, som opfylder UMTS-standarderne offentliggjort af ETSI, herunder navnlig EN 301908-1, EN 301908-2, EN 301908-3 og EN 301908-11 1. Afstand mellem centerfrekvenserne på mindst 5 MHz mellem to UMTS-net, der er naboer. 2. Afstand mellem centerfrekvenserne på mindst 2,8 MHz mellem kanaler i et UMTS-net og kanaler i et GSM-net, når et UMTS-net er nabo til et GSM-net. 9.5.2010

LTE, som opfylder LTE-standarderne offentliggjort af ETSI, herunder navnlig EN 301908-1, EN 301908-13, EN 301908-14 og EN 301908-11 1. En frekvensadskillelse på mindst 200 kHz mellem LTE-kanalens båndgrænse og GSM-kanalens båndgrænse, når et LTE-net er nabo til et GSM-net. 2. Der kræves ingen frekvensadskillelse mellem LTE-kanalens båndgrænse og UMTS-kanalens båndgrænse, når et LTE-net er nabo til et UMTS-net. 3. Der kræves ingen frekvensadskillelse mellem LTE-kanalers båndgrænser, når to LTE-net er naboer. 31.12.2011
(13)

Da et åbent indre marked altid har været kernen i Europas velstand, forventes øget tilgang af udenlandsk kapital at medføre potentielle fordele, også for landbrugsmarkedet i Litauen. Som fremhævet i midtvejsrapporten fra 2008 kan udenlandske investeringer i landbrugssektoren desuden have væsentlige langsigtede virkninger for tilførsel af kapital og knowhow, for den måde, hvorpå markedet for jord fungerer, og for landbrugets produktivitet. Den gradvise lempelse af restriktionerne for udenlandsk ejerskab i løbet af overgangsperioden vil også kunne bidrage til at forberede markedet på fuld liberalisering.
(11)

Da et åbent indre marked altid har været kernen i Europas velstand, forventes øget tilgang af udenlandsk kapital også at medføre potentielle fordele for landbrugsmarkedet i Slovakiet. Som fremhævet i midtvejsrapporten fra 2008 kan udenlandske investeringer i landbrugssektoren desuden have væsentlige langsigtede virkninger for tilførsel af kapital og knowhow, for den måde, hvorpå markedet for jord fungerer, og for landbrugets produktivitet. Den gradvise lempelse af restriktionerne for udenlandsk ejerskab i løbet af overgangsperioden vil også kunne bidrage til at forberede markedet på fuld liberalisering.
16.

AL-SENUSSI, oberst Abdullah Fødselsdato: 1949. Fødested: Sudan. Direktør for den militære efterretningstjeneste. Den militære efterretningstjeneste deltager i undertrykkelsen af demonstrationer. Er mistænkt for tidligere at have deltaget i massakre i Abu Selim-fængslet. Dømt in absentia for bombeattentat mod UTA-fly. Muammar QADHAFIs svoger. Dato for FN's optagelse på listen: 26.2.2011.
(1)

Ved forordning (EF) nr. 2160/2003 er der fastsat bestemmelser om bekæmpelse af salmonella hos forskellige fjerkræpopulationer i Den Europæiske Union. Det fastsættes, at et tredjeland for at blive optaget eller forblive på listerne over tredjelande, hvorfra medlemsstaterne i henhold til EU-lovgivningen har tilladelse til at importere de bestemte arter eller kategorier af dyr eller rugeæg, der er omfattet af forordningen, skal forelægge Kommissionen et salmonellabekæmpelsesprogram med garantier, som svarer til dem i medlemsstaternes nationale programmer for bekæmpelse af salmonella.
DA Den Europæiske Unions Tidende L 97/46

RÅDETS GENNEMFØRELSESAFGØRELSE 2011/230/FUSP

af 8. april 2011

om gennemførelse af afgørelse 2010/656/FUSP om forlængelse af de restriktive foranstaltninger over for Côte d'Ivoire

RÅDET FOR DEN EUROPÆISKE UNION HAR —

under henvisning til Rådets afgørelse 2010/656/FUSP af 29. oktober 2010 om forlængelse af de restriktive foranstaltninger over for Côte d'Ivoire (1), særlig artikel 6, stk. 2, sammenholdt med artikel 31, stk. 2, i traktaten om Den Europæiske Union, og

ud fra følgende betragtninger:

(1) Rådet vedtog den 29. oktober 2010 afgørelse 2010/656/FUSP.

(2) I betragtning af udviklingen i Côte d'Ivoire bør listen over personer og enheder, der er omfattet af restriktive foranstaltninger, i bilag II til afgørelse 2010/656/FUSP ændres —

VEDTAGET DENNE AFGØRELSE:

Artikel 1

De enheder, der er opført på listen i bilaget til denne afgørelse, udgår af listen i bilag II til afgørelse 2010/656/FUSP.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 8. april 2011. På Rådets vegne MARTONYI J. Formand

(1) EUT L 285 af 30.10.2010, s. 28.
(1)

Kommissionens beslutning 2000/367/EF af 3. maj 2000 om gennemførelse af Rådets direktiv 89/106/EØF for så vidt angår klassificering af byggevarer, bygværker og dele af bygværker efter brandmodstandsevne (2) bør ændres for at tage hensyn til de tekniske fremskridt med hensyn til udviklingen af relevante prøvningsmetoder og for at medtage brandstop.
(33)

Situationen med hensyn til udvinding af bituminøse kul i Tjekkiet kan derfor kort gengives som følger: For så vidt angår både SC og CSFC, tegner de tre største konkurrenter på det geografiske marked, som defineret i denne afgørelse, sig for en stor markedsandel, men hvad vigtigere er, tegner den største producent sig alene for en markedsandel på næsten 50 %, og markederne bør derfor betragtes som værende præget af en høj koncentrationsgrad, og langt størstedelen af det kul, der udvindes, forbruges på det lokale marked, jf. betragtning 20. Oplysningerne om hyppigheden af leverandørskift underbygger ikke konklusionen om, at købere af bituminøse kul vil have viljen til eller muligheden for problemløst at skifte leverandør i tilfælde af små, men mærkbare prisstigninger.
DA Den Europæiske Unions Tidende L 136/91

RÅDETS GENNEMFØRELSESAFGØRELSE 2011/302/FUSP

af 23. maj 2011

om gennemførelse af afgørelse 2011/273/FUSP om restriktive foranstaltninger over for Syrien

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2011/273/FUSP af 9. maj 2011 om restriktive foranstaltninger over for Syrien (1), særlig artikel 5, stk. 1, og

ud fra følgende betragtninger:

(1) Den 9. maj 2011 vedtog Rådet afgørelse 2011/273/FUSP.

(2) I betragtning af den alvorlige situation i Syrien bør der opføres yderligere personer på den liste over personer og enheder, der er omfattet af de restriktive foranstaltninger, som findes i bilaget til afgørelse 2011/273/FUSP.

(3) Oplysningerne vedrørende visse personer på listen i bilaget til afgørelsen bør ajourføres —

VEDTAGET DENNE AFGØRELSE:

Artikel 1

Bilaget til afgørelse 2011/273/FUSP erstattes af teksten i bilaget til nærværende afgørelse.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 23. maj 2011. På Rådets vegne C. ASHTON Formand

(1) EUT L 121 af 10.5.2011, s. 11.
EIH har spillet en central rolle ved at hjælpe en række iranske banker med alternative løsninger til at få gennemført de transaktioner, der afbrydes af EU's sanktioner mod Iran. Det er blevet bemærket, at EIH fungerer som rådgivende og formidlende bank i forbindelse med transaktioner med iranske enheder, der er omfattet af sanktioner.

For eksempel indefrøs EIH i begyndelsen af august 2010 Bank Saderat Irans og Bank Mellats konti i EIH Hamburg, fordi de er omfattet af EU-sanktioner. Kort tid efter genoptog EIH sin eurodenominerede virksomhed med Bank Mellat og Bank Saderat Iran ved at bruge konti i EIH for en iransk bank, der ikke er omfattet af sanktioner. I august 2010 oprettede EIH et system, der skulle gøre det muligt at foretage rutinemæssige betalinger til Bank Saderat London og Future Bank Bahrain uden at blive berørt af EU's sanktioner.

I oktober 2010 fortsatte EIH med at fungere som kanal for betalinger fra iranske banker, der er omfattet af sanktioner, herunder Bank Mellat og Bank Saderat. Disse banker foretager deres betalinger til EIH via Irans Bank of Industry and Mine. I 2009 blev EIH anvendt af Post Bank for at unddrage sig sanktioner, hvilket indebar håndtering af transaktioner på vegne af Bank Sepah, der er omfattet af FN-sanktioner. Bank Mellat, der er omfattet af EU-sanktioner, er et af EIH's moderselskaber.
(2)

Forebyggende mellemfristet finansiel bistand til Rumænien under mekanismen for betalingsbalancestøtte til medlemsstaterne forekommer at være det mest hensigtsmæssige middel på baggrund af den aktuelle situation med en reduceret kapitaltilstrømning og store finanspolitiske og eksterne ubalancer. Under de aktuelle forhold på markedet agter Rumænien ikke at anmode om udbetaling af nogle af midlerne, men den forebyggende bistand vil gøre det nemmere for landet at gå videre med korrektionen af budgetunderskuddet og underskuddet på betalingsbalancen, idet den vil give større troværdighed til regeringens økonomiske program, herunder den igangværende budgettilpasning, konsolideringen af finansmarkedsreformen, den kraftigere fokusering på produkt- og arbejdsmarkedsreformer og en bedre absorbering af Unionens strukturfondsmidler. Disse foranstaltninger vil øge Rumæniens vækstpotentiale, understøtte den pengepolitiske og finansielle stabilitet, øge tilliden til den rumænske valuta (RON) og mindske risikoen for negative effekter for virksomhedernes balancer og husholdningernes økonomi.
(6)

Selv om Isle of Man, der er et selvstyrende afhængigt område under den britiske krone, ikke er en del af Unionen, er den underlagt en særlig begrænset ordning med Unionen. Derfor bestemmes det i Rådets forordning (EØF) nr. 706/73 af 12. marts 1973 om de fællesskabsbestemmelser, der skal finde anvendelse på Kanaløerne og øen Man for samhandel med hensyn til landbrugsvarer (4), at ved anvendelsen af de regler, der blandt andet vedrører dyresundhedslovgivningen, betragtes Det Forenede Kongerige og Isle of Man som én enkelt medlemsstat.
DA Den Europæiske Unions Tidende L 118/8

RÅDETS AFGØRELSE

af 2. maj 2011

om beskikkelse af et bulgarsk medlem af Det Europæiske Økonomiske og Sociale Udvalg

(2011/268/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til forslag fra den bulgarske regering,

under henvisning til udtalelse fra Europa-Kommissionen, og

ud fra følgende betragtninger:

(1) Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

(2) Der er blevet en plads ledig som medlem af Det Europæiske Økonomiske og Sociale Udvalg, efter at Jeliazko CHRISTOVs mandat er udløbet —

VEDTAGET DENNE AFGØRELSE:

Artikel 1

Ivan KOKALOV, Vice-President of КНСБ (CITUB, Confederation of Independent Trade Unions of Bulgaria), beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 2. maj 2011. På Rådets vegne MARTONYI J. Formand

(1) EUT L 251 af 25.9.2010, s. 8.
(3)

Tyskland har anmodet Kommissionen om at godkende udskiftningen af de formler, der anvendes i »General Electric Logiq 200pro«, »Autofom I« og »Zwei-Punkt-Meßverfahren« (ZP), som er metoder for klassificering af svinekroppe, samt at godkende to nye metoder til klassificering af svinekroppe på tysk område, og Tyskland har fremlagt en detaljeret beskrivelse af dissektionsforsøget og har angivet de principper, som metoden er baseret på, resultaterne af dissektionsforsøget og de ligninger, der er anvendt til at vurdere procentindholdet af magert kød i den protokol, som er fastsat i artikel 23, stk. 4, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for kvæg-, svine- og fårekroppe og for indberetning af priser (3).
(4)

På det 103. møde i Komitéen for Fødevarehjælp den 14. december 2010 blev medlemmerne enige om at genoptage spørgsmålet om videreførelse af konventionen om fødevarehjælp tættere på udløbsdatoen. Den Europæiske Union indtog den holdning, at den vil arbejde mod at træffe en afgørelse i juni 2011 om konventionen om fødevarehjælps fremtid, og at den formelle genforhandling bør gå i gang med det samme, uden at det berører den formelle holdning, som vil blive meddelt i juni 2011.
2)

Artikel 3 affattes således: »Artikel 3 Kumulation i Fællesskabet 1. Produkter, der er fremstillet i Fællesskabet, og som indeholder materialer med oprindelse i Kroatien, i Fællesskabet eller i et andet land eller territorium, som deltager i Den Europæiske Unions stabiliserings- og associeringsproces (5), eller som indeholder materialer med oprindelse i Tyrkiet, hvorpå afgørelse nr. 1/95 truffet af Associeringsrådet EF-Tyrkiet den 22. december 1995 finder anvendelse (6), betragtes som havende oprindelsesstatus i Fællesskabet, forudsat at de har undergået en mere vidtgående bearbejdning eller forarbejdning i Fællesskabet end den, der er omhandlet i artikel 7, jf. dog artikel 2, stk. 1. Der er ikke krav om, at sådanne materialer skal have undergået en tilstrækkelig bearbejdning eller forarbejdning. 2. Hvis bearbejdningen eller forarbejdningen i Fællesskabet ikke er mere vidtgående end den, der er omhandlet i artikel 7, anses det fremstillede produkt kun som havende oprindelsesstatus i Fællesskabet, hvis merværdien er større end værdien af de anvendte materialer, som har oprindelse i et af de andre lande eller territorier, som der henvises til i stk. 1. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt i fremstillingen i Fællesskabet. 3. Produkter, der har oprindelse i et af de lande eller territorier, der henvises til i stk. 1, og som ikke undergår en bearbejdning eller forarbejdning i Fællesskabet, beholder deres oprindelse, hvis de indføres til et af disse lande eller territorier. 4. Den i denne artikel omhandlede kumulation kan kun anvendes, hvis: a) der foreligger en præferencehandelsaftale i overensstemmelse med artikel XXIV i den almindelige overenskomst om told og udenrigshandel (GATT) mellem de lande eller territorier, hvor oprindelsesstatus er erhvervet, og bestemmelseslandet b) materialer og produkter har opnået oprindelsesstatus ved anvendelse af oprindelsesregler, der er identiske med de i denne protokol fastsatte og c) der i Den Europæiske Unions Tidende (C-udgaven) og i Kroatien efter egne procedurer er offentliggjort en meddelelse om, at de nødvendige betingelser for anvendelse af kumulation er opfyldt. Kumulationen i henhold til denne artikel gælder fra den angivne dato i meddelelsen i Den Europæiske Unions Tidende (C-udgaven). Fællesskabet sørger gennem Europa-Kommissionen for, at Kroatien får de nærmere detaljer om de aftaler, der er indgået med de øvrige lande eller territorier omhandlet i stk. 1, og om oprindelsesreglerne heri. Produkterne i bilag V udelukkes fra den i denne artikel omhandlede kumulation.
(8)

I forordning (EF) nr. 1754/2006 fastsættes regler vedrørende støtteberettigelse for workshopper, der gennemføres af EU-referencelaboratorierne. Der kan ydes tilskud til højst 32 personers deltagelse i disse workshopper. Der bør dispenseres fra denne regel i henhold til artikel 13, stk. 3, i forordning (EF) nr. 1754/2006, for så vidt angår visse EU-referencelaboratorier, der har behov for støtte til, at mere end 32 personer deltager, for at workshopperne kan give det bedste resultat. Der kan opnås dispensation, hvis et EU-referencelaboratorium påtager sig lederskabet og ansvaret for tilrettelæggelsen af en workshop sammen med et andet EU-referencelaboratorium.
2)

Stk. 7 ændres som følger: a) I litra b) tilføjes følgende punktum: »Irland kan i samråd med Kommissionen, IMF og ECB indføre budgetmæssige ændringer af ovennævnte foranstaltninger med henblik på i fuldt omfang at realisere effektivitetsforbedringer, som identificeres i den igangværende generelle udgiftsundersøgelse og prioriteterne i regeringsprogrammet, i overensstemmelse med det overordnede mål om at sikre, at der i budgettet for 2012 opnås en finanspolitisk konsolidering på mindst 3,6 mia. EUR.« b) Litra e) affattes således: »e) vedtagelse af foranstaltninger, der fremmer en troværdig budgetstrategi og styrker budgetrammerne. Irland skal vedtage og gennemføre den finanspolitiske regel, at alle yderligere uventede indtægter i 2011-2015 skal anvendes til at nedbringe underskuddet og gælden. Irland skal nedsætte et rådgivende finansråd, som skal foretage en uafhængig vurdering af regeringens budgetstilling og prognoser. Irland skal vedtage en lov om finanspolitisk ansvar, hvori der fastlægges udgiftsrammer på mellemlang sigt med bindende flerårige lofter for udgifterne på hvert enkelt område. Dette skal ske under hensyntagen til eventuelle reviderede reformer af den økonomiske styring på EU-niveau og baseres på de allerede gennemførte reformer.« c) Litra g) affattes således: »g) rekapitalisering af de indenlandske banker inden udgangen af juli 2011 (med forbehold af en passende justering i forbindelse med det forventede salg af aktiver i Irish Life & Permanent's tilfælde) i overensstemmelse med konklusionerne af PLAR og PCAR i 2011, jf. Irlands centralbanks meddelelse af 31. marts 2011«. d) Litra l) affattes således: »l) forøgelse af konkurrencen på de åbne markeder. Med henblik herpå skal der gennemføres en reform af lovgivningen, således at der skabes mere troværdige afskrækkende mekanismer ved at sikre, at der findes effektive sanktioner for overtrædelser af irsk konkurrencelovgivning og af traktatens artikel 101 og 102, samt sikre, at konkurrencemyndigheden fungerer effektivt. Desuden skal myndighederne, så længe programmet varer, sikre, at der ikke indrømmes yderligere undtagelser fra den konkurrenceretlige ramme, medmindre de er fuldt ud i overensstemmelse med målene for Unionens finansielle støtteprogram og de økonomiske behov«. e) Følgende litra tilføjes: »n) nedgearing af de indenlandske banker i retning af de tilsigtede udlåns-/indlånskvoter, der fastlægges inden for rammerne af PLAR i 2011 o) udarbejdelse af en plan til at understøtte solvensen og levedygtigheden i underkapitaliserede institutioner i kreditforeningssektoren (credit union sector), bl.a. ved at Irlands centralbank gives tilstrækkelige beføjelser til at fremme en højere grad af konsolidering i sektoren, i fornødent omfang gennem fusioner, med offentlig finansiel støtte, hvis det er begrundet p) forelæggelse af lovgivning for Oireachtas med henblik på at bistå kreditforeningerne med styrkede forskriftsmæssige rammer, herunder mere effektive styrings- og forskriftsmæssige krav.«.
DA Den Europæiske Unions Tidende C 162/6

RÅDETS AFGØRELSE

af 27. maj 2011

om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse

2011/C 162/02

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstillingerne fra den portugisiske regering, og

ud fra følgende betragtninger:

(1) Rådet har ved afgørelse af 14. september 2009 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2009 til den 17. september 2012.

(2) En plads som medlem af centrets bestyrelse i kategorien regeringsrepræsentanter er blevet ledig, efter at Maria da Conceição AFONSO er trådt tilbage.

(3) Medlemmet af centrets bestyrelse bør udnævnes for den resterende del af mandatperioden, dvs. indtil den 17. september 2012 —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2012:

REGERINGSREPRÆSENTANT:

PORTUGAL Nuno PESTANA

Udfærdiget i Bruxelles, den 27. maj 2011. På Rådets vegne NYITRAI Zs. Formand

(1) EFT L 39 af 13.2.1975, s. 1.

(2) EUT C 226 af 19.9.2009, s. 2.
2.

Artikel 10, stk. 1, affattes således: »1. Med referat til Rådet og HR udøver PSC den politiske kontrol med og den strategiske styring af missionen. Rådet bemyndiger herved PSC til at træffe de nødvendige beslutninger med henblik herpå i overensstemmelse med traktatens artikel 38. Denne bemyndigelse omfatter kompetence til at udpege en missionschef efter forslag fra HR og til at ændre OPLAN. Den omfatter også beføjelse til at træffe efterfølgende afgørelser vedrørende udnævnelse af missionschefen. Beslutningskompetencen med hensyn til missionens mål og afslutning forbliver hos Rådet.«
(3)

Den 13. maj 2011 foreslog Unionens højtstående repræsentant for udenrigsanliggender og sikkerhedspolitik PSC at forlænge Alain FAUGERAS’ mandat som missionschef for EU BAM Rafah indtil den 31. december 2011 —
DA Den Europæiske Unions Tidende C 159/17

RÅDETS AFGØRELSE

af 20. maj 2011

om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse

2011/C 159/06

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstilling indgivet til Rådet af Kommissionen for så vidt angår kategorien arbejdsgiverrepræsentanter, og

ud fra følgende betragtninger:

(1) Rådet har ved afgørelse af 14. september 2009 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2009 til den 17. september 2012.

(2) En plads som medlem af centrets bestyrelse i kategorien arbejdsgiverrepræsentanter er blevet ledig, efter at Juan MENÉNDEZ VALDÉS ÁLVAREZ er trådt tilbage. —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2012:

ARBEJDSGIVERREPRÆSENTANTER:

SPANIEN Juan Carlos TEJEDA HISADO Confederación Española de Organizaciones Empresariales — CEOE

Udfærdiget i Bruxelles, den 20. maj 2011. På Rådets vegne CZENE A. Formand

(1) EFT L 39 af 13.2.1975, s. 1.

(2) EUT C 226 af 19.9.2009, s. 2.